

Príloha č. 3 Žiadosti

Vyhlásenie 
k spracúvaniu osobných údajov 
v rámci Schémy minimálnej pomoci 
na podporu rodinného podnikania v úplnom znení  

(Dokument predloží a podpíše na samostatnom tlačive každá dotknutá osoba, t. j. štatutárny zástupca/ovia, člen/ovia Skupiny, kontaktná osoba)

Dolu podpísaný/á [meno a priezvisko] ako dotknutá osoba uvedená v Žiadosti o poskytnutie podpory v rámci Schémy minimálnej pomoci na podporu rodinného podnikania v úplnom znení (ďalej len „žiadosť“) a/alebo v súvislosti s ňou (ďalej len „dotknutá osoba“) beriem týmto na vedomie, že [názov, sídlo, IČO a registrácia vykonávateľa schémy] (ďalej len „vykonávateľ“), je v zmysle zákona č. 290/2016 Z. z. o podpore malého a stredného podnikania a o zmene a doplnení zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov v znení neskorších predpisov (ďalej len „zákon č. 290/2016 Z. z.“) oprávnený spracúvať osobné údaje dotknutej osoby v rozsahu, v akom sú uvedené v žiadosti a/alebo v súvislosti s ňou, a to na účely:
1. posudzovania a vyhodnocovania žiadosti a/alebo
2. uzatvorenia a/alebo plnenia zmluvy o poskytnutí podpory v zmysle zákona č. 290/2016 Z. z.

V prípade, ak na spracúvanie osobných údajov nie je možné použiť zákon č. 290/2016 Z. z., ako dotknutá osoba týmto beriem na vedomie, že spracúvanie osobných údajov dotknutej osoby je nevyhnutné na splnenie úlohy realizovanej vo verejnom záujme a zároveň prebieha aj na právnom základe oprávneného záujmu v zmysle príslušných ustanovení Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v platnom znení (ďalej len „Nariadenie“). 

Vyhlásenie k spracúvaniu osobných údajov sa udeľuje na dobu 10 rokov, ak všeobecne záväzné právne predpisy nestanovujú dlhšiu dobu.

Ako dotknutá osoba beriem na vedomie možnosť poskytnutia osobných údajov Ministerstvu hospodárstva Slovenskej republiky a/alebo tretím osobám, ktoré poskytujú vykonávateľovi služby spôsobom, že bez prístupu k predmetným osobným údajom by sa dané služby nedali poskytovať.

Ako dotknutá osoba svojím podpisom zároveň potvrdzujem poskytnutie informácií zo strany vykonávateľa v zmysle príslušných ustanovení Nariadenia. 


V ......................................... dňa .............................................


	 



	 
 

	 
	Podpis dotknutej osoby

